偶讀和靖集戲書小詩卷尾云長愛東坡眼不枯解將西子比西湖先生詩妙真如畫爲作春寒出浴圖廓然見詩大怒前詩規我又和二首  其二
作者：釋德洪
朝代：宋

paragraphs: 輕狂舉世誰非僞，遲鈍知余却甚真。
未把僻懷投俗好，且將狂語博君瞋。
已嗟心折垂垂老，忍看花飛片片春。
滿眼閑愁圖不得，江南無奈到心頻。